Με χαρά σας ενημερώνουμε τη δημιουργία της σχολικής μας βιβλιοθήκης. Σύμφωνα με την αριθ. πρωτ.: Φ.17/ΒΜ/75008/Δ1 9/6/2021 Υπουργική Απόφασημε θέμα: «Ορισμός Σχολικών Μονάδων που εντάσσονται στο Σύστημα Δικτύου Σχολικών Βιβλιοθηκών της Πρωτοβάθμιας Εκπαίδευσης από το σχολικό έτος 2021 - 2022», το σχολείο μας αποκτά τη δική του βιβλιοθήκη.

Βασικοί στόχοι της Σχολικής Βιβλιοθήκης είναι η παροχή σε όλους τους μαθητές και τις μαθήτριες της σχολικής μονάδας ενός χώρου που επιτρέπει τη φυσική και διανοητική πρόσβαση στην πληροφόρηση και στον κόσμο των ιδεών καθώς και να αγκαλιάσει όσο το δυνατόν περισσότερες πλευρές του εκπαιδευτικού έργου.

Ως χρήστες ορίζονται τα μέλη της σχολικής κοινότητας και συγκεκριμένα οι μαθητές/τριες, το διδακτικό και βοηθητικό προσωπικό, προς όφελος των οποίων λειτουργεί η Σχολική Βιβλιοθήκη. Τα μέλη έχουν δικαίωμα χρήσης του χώρου και του υλικού της βιβλιοθήκης.

Το υλικό της Σχολικής Βιβλιοθήκης αποτελείται από τρείς βασικούς άξονες:

α) Επιστημονικά βιβλία Ειδικής Αγωγής και Εκπαίδευσης,

β) Βιβλία, εγχειρίδια με εργασίες- ασκήσεις προσαρμοσμένες στις ανάγκες των μαθητών-μαθητριών μας

γ) Παιδικό βιβλίο

Ο υπεύθυνος της Σχολικής Βιβλιοθήκης

Γιάννης Κατελούζος